ሰዎችን በማሰር እና በማዋከብ መረጃ ለማግኝት መጣር የሞኝ ስራ ነው ፤ በመጀመሪያውኑ ሰዎች ጥያቄ እንዳይጠይቁ ህግን አግባብ አድርጎ መስራት የተሻለ ነው ብለን እናምናለን ፤ የቤተክርስትያናችን መሬት መሸጥ የለበትም ፤ በዚህ የቦታ እጠረት ባለበት ጊዜ ላይ ከዓመታት በኋላ ለጥምቀት ታቦት ማሳደሪያ ለምን ታሳጡናላችሁ ? ይህ መረጃ ማንም ይናገረው ፤ ማንም ይፃፈው ፤ ማንም ያድርገው ነገሩ እውነት ነው ፤ አሁን የነገ ፍራቻችን ባዶ ቦታ መሸጥ መለወጥ አይደለም ፤ ስጋታችን ከፍ ብሏል ፤ አቡነ ጳውሎስ ለሚሰሩት ስህተት እንደ ፓርላማ አባል ያለመከሰስ መብት ከመንግስት ከለላ እያገኙ ይገኛሉ ፤ ታዲያ እኛ የት ሄደን አቤት እንበል ፤ ስራቸውን መቃወም አንድ መንገድ ሆኖ ሳለ ከስራቸው መግታት አለመቻል ደግሞ ስራችን ውሀ ወቀጣ ያደርገዋል፡፡
